S p r á v a  
o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie,  
Drieňová 36, 821 02 Bratislava

**za školský rok 2016/2017**

# Predkladá:

PhDr.Danka Grečnerová

Riaditeľka CPPPaP

Prerokované na pracovnej porade CPPPaP

Dňa 26.10.2017

**Vyjadrenie pracovníkov CPPPaP:**

Pracovníci CPPPaP odporúčajú

zriaďovateľovi:

Okresnému úradu Bratislava – odbor školstva, Tomášiková 46, Bratislava

**s ch v á l i ť**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2016/2017.

**Stanovisko zriaďovateľa:**

Okresný úrad Bratislava – odbor školstva,

Tomášiková 46, Bratislava

**s ch v a ľ u j e**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2016/2017.

.................................................................

za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č.9/2006 Z. z. zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Výstupy z elektronickej evidencie klientov, činnosti a podujatí z EvuPP verzia 4.4.
4. Plán práce jednotlivých oddelení CPPPaP Drieňová 36, Bratislava, na školský rok 2016/2017.
5. Správy o činnosti a vyhodnotenia plnenia plánov práce jednotlivých oddelení CPPPaP. Individuálne mesačné výkazy zamestnancov CPPPaP - doplnkovo.

## S p r á v a o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie Drieňová 36, 821 02 Bratislava

**za školský rok 2016/2017**

**Základné identifikačné údaje o CPPPaP: (§ 2 ods. 1 písm. a)**

|  |
| --- |
| 1. Názov zariadenia: Centrum pedagogicko-psychologického poradenstva a prevencie |
| 2. Adresa: Drieňová 36, 821 02 Bratislava IČO : 30796687 |
| 1. Telefónne číslo:   43 632 588 |
| 1. E-mailová adresa: info@cpppapba2.sk |
| 1. Zriaďovateľ: Okresný úrad Bratislava |

**Vedúci zamestnanci CPPPaP:**

|  |  |
| --- | --- |
| Meno a priezvisko | Funkcia |
| PhDr.Danka Grečnerová | riaditeľka |
| PhDr.Slávka Svitková | vedúca oddelenia psychol.poradenstva |
| Mgr. Monika Klapková  Mgr.Silvia Brídziková | vedúca oddelenia do 30.10.2016  poverená vedením oddelenia špeciálno-pedagogického poradenstva |
| PhDr.Danka Grečnerová | riaditeľka |

**b) Údaje o počte klientov za školský rok 2016/2017 (§ 2 ods. 1 písm. b)**

V školskom roku 2016/2017 sme poskytli individuálnu starostlivosť  **2 850 klientom.** V tabuľke uvádzame primárne dôvody príchodu klientov do zariadenia, u viacerých z nich sme sa venovali viacerým oblastiam. Okrem toho sme realizovali množstvo iných odborných aktivít, najdôležitejšími boli : individuálne aktivity v počte **5324**, /opakujúce sa / **individuálne aktivity /jednorázové/ 747, spolu 6932 aktivít pre 9 207 účastníkov.,** , **2572 metodických návštev na školách pre 1039 účastníkov**. **Vydali sme 1142 odborných správ a podkladov pre výchovno-vzdelávacie plány.** Počet klientov a ostatných odborných aktivít významne narástol oproti minulým rokom. Poskytli sme odborné konzultácie pre iných odborníkov v počte 231..

V starostlivosti zariadenia bolo 34 predškolských zariadení, 19 základných škôl, 29 stredných škôl a 5 školských zariadení pre žiakov so špeciálnymi výchovno-vzdelávacími potrebami.

**Primárne dôvody príchodu klienta do CPPPaP:**

|  |  |
| --- | --- |
| Školská zrelosť | 1 322 |
| Problémy v učení | 712 |
| Profesijná orientácia | 379 |
| Osobnostné a psychické problémy | 222 |
| Problémy v správaní | 211 |
| Rodinné a iné dôvody | 31 |
| Poruchy vo vývine reči | 20 |
| Sociálno-patologické javy | 3 |
| Disociálna činnosť | 3 |
| Rovesnícky aktivista | 0 |
| **Klientov spolu** | **2 866** |

**g) Údaje o  fyzickom počte zamestnancov a  plnení kvalifikačného predpokladu zamestnancov školského zariadenia ku dňu koncoročnej kvalifikácie (§ 2 ods. 1 pís. g)**

|  |  |  |
| --- | --- | --- |
| **Oddelenie psychol. poradenstva** | **Fyzický počet** | **úväzky** |
| Psychológovia, z toho 1 vedúci +riaditeľka | 13,00 | 12,30 |
|  |  |  |
| **SPOLU** | **13,00** | **12,30** |
| **Špeciálno-pedagogické oddelenie** | **Fyzický počet** | **úväzky** | |
| Špeciálni pedagógovia, z toho 1 vedúci | 6 | 5,0 | |
| **SPOLU** | **6,0** | **5,0** | |
| **Oddelenie prevencie** | **Fyzický počet** | **úväzky** | |
| Špeciálni pedagógovia | 1 | 1 | |
| Sociálni pedagógovia | 3 | 2,5 | |
| Psychológovia | 2 | 2 | |
| **SPOLU** | **6,0** | **5,5** | |
| **Ekonomicko-prevádzkové odd.** | **Fyzický počet** | **úväzky** | |
| personalistka + soc-adm.prac. | 1 | 1,00 | |
| soc.- administ. prac. + archív | 1 | 1,00 | |
| účtovníčka + rozpočtárka | 1 | 0,50 | |
| mzdová účtovníčka | 1 | 0,28 | |
| informatik | 1 | 0,65 | |
| majetok, správca budovy | 1 | 0,50 | |
| EVuPP + administratívny pracovník | 1 | 0,50 | |
| upratovačka | 1 | 0,50 | |
| **SPOLU** | **8** | **4,93** | |

Celkom za CPPPaP fyzický počet zamestnancov k 31.08.2017 je 33, počet úväzkov je 27,73.

Všetci odborní zamestnanci majú splnené kvalifikačné predpoklady.

1 OZ má podľa vyhl.č.41/96Z.z.-§10 odst.6 výnimku zo vzdelania.

**h) Údaje o ďalšom vzdelávaní zamestnancov školského zariadenia ( §2 ods.1 písm. h)**

Odborní zamestnanci zariadenia sa aj v školskom roku 2016/2017 vzdelávali krátkodobými aj dlhodobými formami a absolvovali viaceré semináre a výcviky, prevažne akreditované odbornými organizáciami a inštitútmi na Slovensku. Vzdelávacie aktivity absolvovali na vlastné náklady aj v čase pracovného voľna. Za neadekvátnu považujeme skutočnosť, že absolvované výcviky sú akreditované odbornými inštitúciami a nie sú akceptované ministerstvom školstva ako kontinuálne vzdelávanie, a teda udeľované kredity.

Uvádzame najdôležitejšie zo vzdelávacích aktivít, na ktorých sa pracovníci oddelenia zúčastnili:

**Oddelenie psychologického poradenstva v osobnostnom, vzdelávacom a kariérovom poradenstve:**

**Dlhodobé vzdelávanie:**

Aj v školskom roku 2016/17 pokračovala 1 OZ vo vzdelávaní v dlhodobom výcviku

( Výcvik v psychodynamickej psychoterapii ) a 1 OZ v supervízii po ukončenom výcviku ( Sebezkušenostní výcvik v psychoterapeutickej komunite SUR ). Supervízie po krátkodobom výcviku absolvovala 1 OZ.

**Kontinuálne vzdelávanie:**

Vzhľadom na trvanie získaného počtu kreditov, kontinuálne vzdelávanie tohto roku absolvovala iba 1 odborná zamestnankyňa oddelenia.

Vedúca oddelenia sa prihlásila na funkčné vzdelávanie, ale z organizačných dôvodov MPC sa funkčné vzdelávanie v školskom roku 2016/17 neotvorilo.

**Medzinárodné konferencie a semináre:**

Národná cena kariérového poradenstva - Praha 1 OZ

Vnímanie neznámeho – Thomas Diener ( Rakúsko ) 1 OZ

Silné stránky a talenty v kariérovom poradenstve – Kučera ( CZ ) 1 OZ

Optimalizácia procesu poradenských služieb Praha 1 OZ

Práca s podnetovými kartami – Praha 1 OZ

Euroguidance – Praha 1 OZ

Medzinárodná konferencia kariérového poradenstva STEP 1 OZ

Deti v sieti – Sue Cornbluth ( USA ) 4 OZ

Komplexná trauma a jej vplyv na vývin dieťaťa – Weidman ( USA ) 3 OZ KIP – Zrkadlo – Sanwald 1 OZ

**Účasť na seminároch organizovaných inými odbornými inštitúciami:**

Národná cena kariérového poradenstva – Bratislava 2 OZ

Veľtrh vzdelávania Akadémia VAPAC 1 OZ

Profesia Days 2 OZ

Stretnutie poradcov pre kariérové poradenstvo 1 OZ

Seminár pre VP SŠ Bratislavského kraja 1 OZ

Pripomienkovanie dokumentu: Učiace sa Slovensko 1 OZ

Pracovné stretnutie metodikov VP na Slovensku 1 OZ

JUVYR 1 OZ

Test školskej pripravenosti – individuálne administrácia – VÚDPaP 3 OZ

Kyberšikanovanie a jeho úskalia v podmienkach školy 2 OZ

Elektronické schránky 2 OZ

Terapia 5 ročného dieťaťa 1 OZ

Psychodynamická psychoterapia detí 1 OZ

Bibliotéka 1 OZ

Deň župných škôl 1 OZ

Krízová intervencia I. a II. 1 OZ

Arteterapia 1 OZ

Deti po rozvodoch - festival filmov 2 OZ

Deti v striedavej starostlivosti – festival filmov 1 OZ

Týrané dieťa a dieťa s CAN syndrómom –VÚDPaP 2 OZ

Praktické použitie diagnostického nástroja SON R – VÚDPaP 1 OZ

DOD SZŠ pre žiakov so všeob. intel. nadaním Bajkalská 2 OZ

Stretnutie Rady odborov 1 OZ

Školenie ZOOZ 1 OZ

**Účasť na odborných seminároch organizovaných v CPPPaP:**

**Semináre organizované metodičkou pre školských psychológov:**

Sexuálne zneužívanie dievčat a chlapcov – OZ Labyrint 8 OZ

Úlohy a výzvy pre školských psychológov v novom miléniu v kontexte 2 trendov: politiky zdravia a pozitívnej psychológie – Prof. PhDr. Gajdošová 4OZ

Psychoterapia zameraná na telo - Mgr. Máderová 6 OZ

Syndróm vyhorenia – Mgr. Kuchárová 6 OZ

**Oddelenie psychologického poradenstva v osobnostnom, vzdelávacom a kariérovom poradenstve:**

Kognitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a poruchami správania- ABC Slovenský inštitút pre výcvik v KBT 1 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Témy: Syndróm vyhorenia v pomáhajúcich profesiách 1 OZ

Prevencia a intervencia v MŠ 3 OZ

Poruchy autistického spektra 3 OZ

Odborný seminár v našom zariadení organizovaný pre OZ a koordinátorov prevencie

Trestnoprávna zodpovednosť – krátkodobo 4 OZ

**Oddelenie špeciálno- pedagogického poradenstva :**

**Kontinuálne vzdelávanie:**

inovačné – Odborní zamestnanci a edukácia detí a žiakov so zdravotným znevýhodnením – MPC Bratislava 1 OZ

Práca s informáciami, komunikácia a rizikové prostredie internetu – Odborový zväz

Účasť na odborárskom školení – Trnava

1 OZ

* **Odborné semináre realizované v CPPPaP II**
* Burn out – prednáška – 1 OZ
* Životológia – prednáška – 2 OZ
* Prezentácia na tému T5 a T9 žiakov so zdravotným znevýhodnením - Mgr. Eva Polgáryová, PhD. z NÚCEM Bratislava – 5OZ
* Účasť na internom stretnutí špeciálnych pedagógov – ohľadom legislatívy ŠPU, maturity, integrácia, nadanie – 6OZ
* Teambuilding – 5 OZ
* **DOD, vzdelávania OZ mimo CPPPaP**
* Handle prístup I., II., (Hojdana MC) – 1OZ
* Montesori v kocke (Hojdana MC) – 1OZ
* DOD ZŠ pre deti s chybami reči na Vlasteneckom námestí – 2OZ

**Prednášky pre rodičov a učiteľov ZŠ a SŠ** – témy:

* Špecifické poruchy učenia – ZŠ Žitavská, ZŠ Ružová dolina,

**Účasť na projektových aktivitách:**

* On-line poradenstvo pre rodičov a žiakov II.obvodu – 5OZ ( počas roka sa počet OZ menil)

**Oddelenie poradenstva v sociálnom vývine a prevencia**

Dlhodobé (niekoľkoročné) vzdelávanie v psychoterapeutických výcvikoch

Muzikoterapeutický výcvik pod vedením PhDr.M. Lipského 1 OZ

Účasť na seminároch a kurzoch

Sexuálne zneužívanie detí, seminár organizovaný CPPPaP BA II 1 OZ

Syndróm vyhorenia u odborných zamestnancov, seminár organizovaný

CPPPaP BA II 3 OZ

Rozvoj komunikačných zručností pre výchovu, poradenstvo a prevenciu.- inovačné vzdelávanie organizované MPC Bratislava 2 OZ

PIKRI – Práca s informáciami, komunikácia a riziká v prostredí internetu -aktualizačné vzdelávanie organizované Odborový zväz školstva a vedy SR 1 OZ

Žiť svoj potenciál – líderstvo v nás a okolo nás - workshop organizovaný POPI Slovensko 1 OZ

Virtuálna generácia. Neexistuje!!?, konferencia organizovaná Paneurópskou vysokou školou, Bratislava 1 OZ

Krízová intervencia v prostredí škôl- kontinuálne vzdelávanie 1 OZ

Imaginácia a obrazy z nevedomia, workshop organizovaný Anima Mundi 1 OZ

Integračné stratégie v kontexte poradenského procesu- kontinuálne vzdelávanie organizované Coachingplus 2 OZ

Obchodovanie s ľuďmi - workshop organizovaný IOM 1 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Témy: Extrémizmus 3 OZ

Drogová prevencia 1 OZ

Odborný seminár v našom zariadení organizovaný pre OZ a koordinátorov prevencie

Súčasné nástrahy virtuálneho prostredia 5 OZ

Práca s klientmi s diagnózou ADHD a ADD 5 OZ

Práca a činnosť Diagnostického centra pre deti 5 OZ

**Údaje o aktivitách a prezentácii školského zariadenia na verejnosti (§ 2 ods. 1 písm. i)**

**Riaditeľka CPPPaP**  prezentuje činnosť CPPPaP pravidelne na stretnutiach riaditeľov Centier Bratislavského kraja, vo verejnoprávnej televízii a v Slovenskom rozhlase. Zúčastnila sa stretnutia riaditeliek predškolských zariadení Ružinova organizovaného v spolupráci s Miestnym úradom Ružinov

**ODDELENIE PSYCHOLOGICKÉHO PORADENSTVA V OSOBNOSTNOM, VZDELÁVACOM A KARIÉROVOM VÝVINE** v školskom roku 2016/17 realizovalo nasledovné odborné aktivity:

V oddelení začalo pracovať v uplynulom školskom roku 14 psychológov ( spolu s riaditeľkou CPPPaP ). 2 na 0,5 úväzok, 1 na 0.8 úväzok a 11 na plný úväzok.

Od januára 2017 ukončila pracovný pomer 1 pracovníčka s 0,5 úväzkom a ďalšia požiadala o skrátenie úväzku na 0,6. Následne od apríla bola prijatá na plný úväzok nová psychologička. V júni sme prijali ďalšiu pracovníčku, ktorá sa zaúčala, aby mohla nahradiť pracovníčku, ktorá od septembra 2017 ukončila pracovný pomer.

V starostlivosti odborných zamestnancov boli klienti z MŠ, ZŠ a SŠ druhého bratislavského okresu, ale aj klienti z iných lokalít alebo súkromných školských zariadení, ktorí prišli na žiadosť zákonných zástupcov.

**1. Komplexná psychologická diagnostika a poradenstvo**

Oddelenie psychologického poradenstva v osobnostnom, vzdelávacom a kariérovom vývine poskytlo komplexnú psychologickú starostlivosť **2575** klientom.

Aktivít s klientmi, konzultácií so zákonnými zástupcami a metodických činností bolo realizovaných **12 365.**

Najväčšie zastúpenie klientely v rámci problematiky sme zaznamenali u vyšetrení školskej spôsobilosti ( **1322** klientov z toho depistážnych vyšetrení bolo **946** ).

Pomerne veľkú skupinu tvoria aj problémy v učení ( **712** ) a profesijná orientácia

( **379** ). Najviac vyšetrení sa zrealizovalo na žiadosť rodičov / zákonných zástupcov.

**Individuálna klientela v CPPPaP:**

Oddelenie psychologického poradenstva v osobnostnom, vzdelávacom a kariérovom vývine poskytuje individuálnu diagnostiku a psychologické poradenstvo rodičom, zákonným zástupcom a pedagógom pri problémoch:

- detského vzdoru

- v adaptácii na predškolské zariadenie

- separačnej úzkosti

- agresivity medzi rovesníkmi

- so strachom

- v osobnostnom a emocionálnom vývine

- v nerovnomernom vývine

- v učení

- v diagnostike a rediagnostike detí a žiakov so špeciálnymi výchovno-vzdelávacími potrebami

- v identifikácii všeobecného intelektového nadania

- v oblasti výchovy ( striedavá starostlivosť, súrodenecká rivalita,...)

- v posudzovaní školskej spôsobilosti v predškolskom období

- v diagnostike a rediagnostike detí zo sociálne -znevýhodneného prostredia

- v profesijnom poradenstve žiakov ZŠ a SŠ

**Individuálna a skupinová práca v teréne:**

Pri komplexnej starostlivosti o klientov nášho zariadenia zamestnanci využívali okrem vlastných priestorov aj odbornú prácu v teréne ( MŠ, ZŠ, SŠ )

V materských školách zamestnanci vykonávali pozorovania detí v rovesníckej skupine po dohode s riaditeľkou MŠ, konzultovali s pedagógmi a realizovali depistážne vyšetrenie školskej spôsobilosti u predškolákov ( počtom 946 ) - s následnými konzultáciami s rodičmi detí v popoludňajších až večerných hodinách. Rodičom detí, ktorým boli depistážou identifikované grafomotorické alebo iné ťažkosti v príprave na školu, bolo navrhnuté realizovať v jarných mesiacoch komplexné vyšetrenie školskej spôsobilosti u svojich detí v priestoroch CPPPaP. Odborní zamestnanci v období medzi depistážou a komplexným vyšetrením školskej spôsobilosti realizovali ( podľa záujmu riaditeľky MŠ ) stimulačný program školskej spôsobilosti priamo v priestoroch MŠ s možnosťou rozvíjať nezrelé funkcie u problematických predškolákov.

Stimulačný program školskej pripravenosti bol v uplynulom roku uskutočnený na

6 MŠ( MŠ - Kríková, Šíravská, Hnilecká, Kaméliová, Nevädzová, Gemerská – absolvovalo ho spolu 62 detí ).

Zamestnanci realizovali 7 prednášok pre rodičov a pedagógov v priestoroch MŠ na témy :

„Školská spôsobilosť“ ( MŠ – Bancíkovej, Gemerská, sv. Vincenta de Paul, Linzbothová, Miletičova, Medzilaborecká, Exnárova )

V základných a stredných školách počas práce v teréne zamestnanci oddelenia poradenstva konzultovali s pedagógmi škôl, so zákonnými zástupcami, pozorovali žiakov priamo na vyučovaní, realizovali v prípadoch ťažšej dostupnosti klientov do nášho zariadenia individuálnu alebo skupinovú diagnostiku či rediagnostiku. Skupinovú prácu s problematickou triedou realizovali naše zamestnankyne na 2 ZŠ ( Biskupická a Borodáčova) a 2 MŠ (Velehradská a Kríková). Taktiež sa zúčastňovali výchovných komisií podľa potrieb škôl. Na základných školách podľa záujmu školy participovali zamestnanci CPPPaP na zápisoch žiakov do 1. ročníka ( ZŠ Drieňová, Rajčianska, Vrútocká, Žitavská ). Viaceré prednášky sa realizovali v čase pracovného voľna odborných zamestnancov z dôvodu zamestnanosti rodičov.

Odborní zamestnanci realizovali besedy so študentmi SŠ.

V škol. roku 2016/17 boli zabezpečené nasledovné aktivity:

Ako na VŠ? beseda pre študentov SPŠSaG –51 účastníkov

Sociálno-psychologický tréning pre študentov troch tried 1. ročníka GIH spolu 90 účastníkov.

, Špecifickú odbornú činnosť predstavuje kariérové poradenstvo pre žiakov ZŠ a SŠ. Poskytovanie poradenstva v systéme vzdelávania zohráva dôležitú úlohu pri rozhodovaní žiakov o ich ďalšej profesijnej orientácii. Kariérový vývin sa uskutočňuje v jednote so sociálnym, emocionálnym,  osobnostným vývinom a záujmovou profiláciou jednotlivca, preto poradenská pomoc v tomto smere vyžaduje komplexný pohľad na žiakov ZŠ a študentov SŠ.

U žiakov základných škôl ide o problém správnej voľby strednej školy, primerane zodpovedajúcej možnostiam žiakov. Obzvlášť dôležité profesijné poradenstvo je pre žiakov so ŠVVP.

Na SŠ je poskytované poradenstvo študentom, ktorí sú neúspešní pri primárnej voľbe štúdia a potrebujú reorientáciu v tejto oblasti. Taktiež je zabezpečené poradenstvo študentom prevažne gymnázií pri rozhodovaní o voľbe vysokoškolského štúdia.

Skupinová alebo individuálna diagnostika a následné kariérne poradenstvo bolo realizované pre žiakov ZŠ a študentov SŠ počtom 379.

**Skupinová klientela v CPPPaP:**

Druhou fázou diagnostikovania školskej spôsobilosti u predškolákov bolo komplexné vyšetrenie v priestoroch CPPPaP. Realizácia prebiehala v jarných mesiacoch skupinovou formou u detí, ktoré boli identifikované depistážnym vyšetrením ako problematicky pripravené do školy. Až v tejto fáze bola zákonným zástupcom odporúčaná možnosť odloženia začiatku povinnosti vzdelávania sa u dieťaťa. V našom okrese sa pravidelne otvárajú 0-té ročníky na 2 ZŠ ( Žitavská a Biskupická ) pre deti zo sociálne znevýhodňujúceho prostredia.

V uplynulom školskom roku o komplexné vyšetrenie školskej spôsobilosti v jarných mesiacoch požiadalo 367 rodičov, z nich odborní zamestnanci zrealizovali 184 OŠD,

18 detí navrhli do 0-tých ročníkov ZŠ a 4 deti boli navrhnuté zaškoliť predčasne.

Z tejto skupinovej klientely odborní pracovníci realizovali aj potrebnú individuálnu diagnostiku pri odporúčaniach detí do prípravných ročníkov pre deti s komunikačnými ťažkosťami.

**Terapeutická činnosť:**

V našom oddelení poskytujeme aj individuálnu terapeutickú intervenciu klientom rôzneho veku. Od r.2015 pracuje terapeutická skupina, v ktorej OZ zabezpečujú intenzívnu terapeutickú starostlivosť klientom zariadenia najmä v popoludňajších hodinách. Zaradenie klienta do terapie prebieha cez osobný dohovor medzi odborníkmi. Terapeutická skupina je otvorená.

**Metodická činnosť:**

Metodickým vedením školských psychológov v školskom roku 2016/17 bola poverená 1 pracovníčka oddelenia. Ďalšia pracovníčka jej asistovala pri plánovaní a organizovaní aktivít. Okrem seminárov pre školských psychológov ZŠ a SŠ nášho okresu bolo uskutočnených 6 konzultačných stretnutí.

Pre školské psychologičky bolo zorganizovaných 5 seminárov:

1/ Sexuálne zneužívanie dievčat a chlapcov ( lektorovali: PhDr. Sýkorová, PhDr. Svitková a PhDr. Heribanová )

2/ Prípady sexuálneho zneužívania detí v kontexte nedostatku jasných dôkazov

( lektorka: doc. ThDr. Mgr. Karkošková, PhD ) v spolupráci s OZ Labyrint a MÚ Ružinov

3/ Úlohy a výzvy pre školských psychológov v novom miléniu v kontexte 2 trendov: politiky zdravia a pozitívnej psychológie ( lektorka: Prof. PhDr. Gajdošová )

4/ Psychoterapia zameraná na telo ( lektorka: Mgr. Mádrová )

5/ Vyhorenie ( lektorka: Mgr. Kuchárová )

Viaceré školské psychologičky vysoko ocenili prácu a zaujímavé témy metodickej práce.

Metodička pre výchovných poradcov SŠ zabezpečovala metodické inštruktážne návštevy na školách s kapacitných dôvodov v počte 9. Organizovala aktívy pre výchovných poradcov, upozorňovala na aktuálne informácie v oblasti výchovného a kariérového poradenstva mailovou poštou minimálne 1raz mesačne,

Osobné a telefonické konzultácie pre výchovných poradcov a iných zamestnancov škôl cca 35 krát, participovala na akciách usporiadaných pre výchovných poradcov a iných špecialistov alebo expertov vo výchovnom poradenstve. Zúčastňovala sa Dní otvorených dverí na SŠ 7 krát.

Pre výchovných poradcov SŠ boli zorganizované 4 stretnutia:

1/ Stretnutie VP Bratislavského kraja organizované CPPPaP BA 3:

Téma: Poruchy správania u stredoškolákov.

2/ Stretnutia VP v pôsobnosti CPPPaP BA 2:

Témy: Úroveň sociálnych kompetencií adolescentov ako faktor ovplyvňujúci ich subjektívnu pohodu.

( lektorka: Bc. Mojžišová odb. garant PhDr. Remiašová )

3/ Životológia ako jeden z nástrojov podpory talentov na stredných školách.

( lektori: Ing. Markovič, P. Kubešová, odb. garant Mgr. Holúbeková )

4/ Použitie obrázkových žánrových kariet v práci výchovného poradcu.

( lektorka: PhDr. Remiašová )

Metodička pre sekciu psychodiagnostiky sa pravidelne zúčastňovala stretnutí metodikov v CPPPaP Ba I - celkove 3 razy.

1 odborná zamestnankyňa je externou členkou Akreditačnej rady pri MŠVVaŠ SR

**Osvetová , publikačná činnosť , médiá a projekty:**

1 OZ spolupracovala pri článku : „Čo všetko treba vedieť o hyperaktivite, dá sa z nej vyrásť?“ / [www.aktuality.sk](http://www.aktuality.sk) ,máj 2017

1 OZ poskytla odborné informácie k článku: „Obe ruky ľavé“ / Moje zdravie,

júl-august 2017

4 OZ participovali na príprave projektu „Psychologické a špeciálnopedagogické poradenstvo 2016“

4 OZ participovali na príprave projektu „Podpora informovanosti a vzdelanosti rodičovskej verejnosti“ – logo zariadenia, informačná tabuľa ,prídverové menovky, informačné letáky - 4 témy

Spolupráca s médiami:

1 OZ spolupracovala s TV Ružinov pri téme školská spôsobilosť.

Všetky OZ oddelenia sa zapájali do online poradenstva, ktoré sa stalo výstupným efektom grantového programu podporeného MÚ Ružinov.

1 OZ sa podieľala na realizácii projektu podporeného MÚ Ružinov vypracovaním plagátiku za oddelenie.

1 OZ spolupracuje s verejnoprávnou RTVS

V spolupráci s OZ Labyrint, ktoré sa venuje prevencii sexuálneho násilia na deťoch boli realizované v škol. roku 2016/17 nasledovné 3 projekty:

1/ „Prevencia sexuálneho násilia na deťoch“ – projekt bol uskutočnený na 2 ZŠ

( Žitavská a Kulíškova ) s 9 triedami 3. a 4 ročníkov (spolu 92 žiakov ). Každá trieda absolvovala 3 workshopy.

Členky OZ Labyrint realizovali 1 stretnutie s rodičmi detí zúčastnených na projekte vo večerných hodinách na ZŠ Žitavská.

2/ „Prevencia sexuálneho násilia na dievčatách“- projekt bol vyžiadaný na SŠ Švabinského , absolvovalo ho 16 dievčat s mentálnym postihnutím.

3/ „Bezpečný internet“ – bol realizovaný na 1 ZŠ ( Žitavská ) so žiakmi 4. ročníka z príležitosti „Európskeho dňa bezpečného internetu a mobilu“. ( spolu 30 žiakov )

V rámci osvetovej činnosti sa konala vzdelávacia aktivita pre pracovníkov CPPPaP, školské zariadenia a školské psychologičky Ba 2 ( v spolupráci s metodičkou pre školských psychológov ) a pre iných odborníkov, ktorí pracujú s deťmi. Akcia sa konala pod záštitou MÚ Ružinov , ktorý poskytol potrebné priestory.

Seminár lektorovala doc. ThDr. Slávka Kárkošková PhD. Téma: „Prípady sexuálneho zneužívania v kontexte nedostatku jasných dôkazov.“ viazaná k svetovej výzve: „01.-19. november – 19 dní aktivít prevencie proti zneužívaniu detí a mladistvých“. Na tejto aktivite sme zaznamenali 71 účastníkov( 6 OZ z CPPPaP Ba 2 ). Pri tejto príležitosti bol zabezpečený aj mediálny vstup lektorky a zakladateľky OZ Labyrint do TV Ružinov. Problematike prevencie sexuálneho zneužívania bol venovaný informačný panel umiestnený vo vstupnej hale MÚ Ružinov.

Členky OZ Labyrint vykonávali aj poradenskú a konzultačnú činnosť k tejto problematike s pracovníčkami CPPPaP Ba 2 , alebo iným odborníkmi, rodičmi detí a príbuznými. V prípade potreby konzultovali so sociálnou kurátorkou, súdnou znalkyňou a pracovníkmi krízových centier.

Zamestnancom Krízového strediska Dúha v našom okrese poskytli vzdelávanie s tematikou Sexuálnych prechmatov na deťoch s počtom účastníkov 10.

Taktiež realizovali seminár pre pracovníkov oddelenia prevencie, sociálne kurátorky a policajnú preventistku v CPPPaP Pezinok.

**Stáže:**

V uplynulom školskom roku v našom zariadení požiadali o stáž 3 študentky VŠ. Zamestnanci oddelenia sa im odborne venovali a odovzdávali im bezplatne svoje bohaté skúsenosti.

**Evup, archív:**

Okrem odborných činností, odborní zamestnanci evidovali karty klientov za uplynulý školský rok do archívu. Prínosom a veľkou pomocou pre OZ bolo evidovanie kariet do systému Evup určenou pracovníčkou z iného oddelenia.

**Teambuilding:**

Pracovníčky oddelenia sa podieľali na realizácii Vianočných dielní – kde vlastnoručne tvorili vianočné dekorácie na spríjemnenie atmosféry v zariadení, čo klienti náležite ocenili. Rovnako príjemné bolo aj predvianočné posedenie v kolektíve všetkých pracovníkov CPPPaP. Účasť na teambuildingovej aktivite Vítanie jari sťažili zdravotné ťažkosti a pracovná vyťaženosť viacerých pracovníčok.

**Oddelenie špeciálnO-pedagogiCKÉHO PoRADENSTVA v školskom roku 2016/2017 realizovalo nasledovné odborné aktivity:**

Špeciálno-pedagogické oddelenie v CPPPaP aktuálne tvoria 6 odborní zamestnanci – špeciálne pedagogičky, z toho dve špeciálne pedagogičky sú zamestnané na ½ pracovný úväzok a 4 špeciálne pedagogičky na celý (plný) pracovný úväzok. Od 12.10.2017 nastupuje jedna špeciálna pedagogička (zamestnaná na plný pracovný úväzok) na materskú dovolenku. Toto pracovné miesto sa snažíme prioritne obsadiť (zástupom za materskú dovolenku). Z celkového počtu špeciálnych pedagógov, jedna špeciálna pedagogička zabezpečuje na časť svojho úväzku aj psychoterapeutickú činnosť.

V oddelení k 1.9.2016 pracovalo 6 špeciálnych pedagógov na plný pracovný úväzok. K 1.11.2016 rozviazala pracovný pomer 1 odborná zamestnankyňa, ktorá bola zároveň aj vedúcou špeciálno-pedagogického oddelenia. Doterajšia vedúca oddelenia bola úspešná vo výberovom konaní na miesto riaditeľky CPPPaP IV Bratislava. S jej odchodom súvisí aj odchod 2 ďalších odborných zamestnankýň, ktoré po uplynutí výpovednej lehoty nastúpili do CPPPaP IV. Tieto personálne zmeny vážne zasiahli do chodu a činnosti celého špeciálno-pedagogického oddelenia.  9.1.2017 bola prijatá na voľné pracovné miesto nová zamestnankyňa, ktorej však bol v skúšobnej dobe k 14.2.2017 pracovný pomer ukončený. K 1.2.2017 sme prijali zamestnankyňu na ½ pracovný úväzok. K 1.4.2017 rozviazala pracovný pomer tretia odborná zamestnankyňa. Od 15.4.2017 bola do pracovného pomeru prijatá nová zamestnankyňa na ½ pracovný úväzok. K 15.6.2017 sme prijali do pracovného pomeru zamestnankyňu na plný pracovný úväzok. Aktuálne prijímame novú špeciálnu pedagogičku, ktorá sa však musí zapracovať v rámci adaptačného procesu.

V starostlivosti špeciálno-pedagogického oddelenia máme prioritne 21 ZŠ, 28 SŠ- Gymnáziá, OA, SOŠ, SUŠ, SPŠ, SZŠ v našej pôsobnosti (mestská časť Bratislava **–** Vrakuňa, Ružinov, Podunajské Biskupice). Naše centrum navštevujú aj klienti iných mestských obvodov, lokalít prichádzajúci na vlastnú žiadosť. Jednotlivé ZŠ, SŠ v našej pôsobnosti sú prerozdelené medzi jednotlivých odborných zamestnancov - špeciálnych pedagógov špeciálno-pedagogického oddelenia tak, aby starostlivosť o tieto školy a teda potenciálnych klientov bola realizovaná podľa možností efektívne a flexibilne. V čase personálnych problémov spôsobených náhlym rozviazaním pracovného pomeru 3 odborných zamestnancov – špeciálnych pedagogičiek boli vyšetrenia – diagnostiky a rediagnostiky klientov zabezpečované formou rotary systému – zapisovanie klientov a okamžité prerozdeľovanie medzi odborných zamestnancov špeciálno-pedagogického oddelenia podľa aktuálne možných najbližších voľných termínov. Chcem zdôrazniť, že iba vďaka osobnému nasadeniu odborných zamestnankýň špeciálno-pedagogického oddelenia v spolupráci so školskými špec.pedagogičkami sa podarilo zabezpečiť odbornú starostlivosť tak, aby sa tieto zmeny klientov dotkli minimálne.

**Oddelenie špeciálno-pedagogického poradenstva v školskom roku 2016/2017 realizovalo nasledovné odborné aktivity:**

Oddelenie zabezpečovalo depistáž, prevenciu a korekciu a komplexnú edukatívnu rehabilitáciu pre žiakov so špeciálnymi výchovno-vzdelávacími potrebami (ŠVVP) v oblasti zdravotného oslabenia, špecifických vývinových porúch učenia, porúch správania a nadaným žiakom ako aj žiakom s narušenou komunikačnou schopnosťou. V oddelení sme zároveň zabezpečovali výkon komplexnej terapeuticko-výchovnej pomoci deťom a žiakom s poruchami vývinu alebo správania, s ohrozeným emocionálnym a sociálnym vývinom a deťom so sťaženými podmienkami v dôsledku ich zdravotného znevýhodnenia a ich zákonným zástupcom.

**Depistáž**, vyhľadávanie detí a žiakov s rizikovými faktormi sme realizovali v školských zariadeniach (MŠ, ZŠ) v našej pôsobnosti ( Bratislava II). Účasť na depistáži :

MŠPalkovičová, MŠ Miletičová 1OZ

ZŠ Nevädzová 1OZ

ZŠ Ružová dolina 1OZ

**Prevenciu** v oblasti porúch učenia a správania sme realizovali prostredníctvom práce s rizikovými jedincami resp. skupinami prevažne u detí predškolského a mladšieho školského veku, kde sa vyskytli rizikové faktory v podobe predčasného narodenia, deti s narušenou komunikačnou schopnosťou, s problémami v lateralizácii, s oslabenými čiastkovými funkciami a výkonmi, s prejavmi porúch správania a narušenia v sociálnej a emocionálnej oblasti, žiakov so sociálne znevýhodneného prostredia a pod..

Komplexnú starostlivosť o žiakov so ŠVVP sme zabezpečili procesmi diagnostiky a prognostiky, navrhovaním odporúčaní a podkladov pre IVVP a realizáciou intervenčných postupov – terapiou, reedukáciou, kompenzáciou, korekciou, ako aj úzkou spoluprácou s rodičmi, s pedagogickými a odbornými zamestnancami škôl, ktorými boli predovšetkým školský špeciálny pedagóg a psychológ, výchovný poradca, asistent učiteľa a pod., prípadne inými odborníkmi napr. logopédmi, lekármi a pod..

**Z hľadiska riešenia problematiky** odborní zamestnanci oddelenia špeciálno-pedagogického poradenstva pracovali s celkovo 716 klientmi formou individuálnej práce s klientom v zmysle diagnostiky, rediagnostiky a komplexnej rehabilitácie. Realizovaných bolo 3420 individuálnych diagnostických stretnutí a reedukačných, metodických stretnutí pre rodičov, učiteľov a iných odborných zamestnancov a odborníkov.

Zamestnanci oddelenia v školskom roku 2016/2017 sa najintenzívnejšie venovali týmto oblastiam:

* vývinové problémy detí predškolského veku
* výkonové zlyhanie žiakov ZŠ a SŠ, výchovné problémy, narušenie študijnej motivácie
* techniky učenia, nedodržiavanie psychohygienických zásad štúdia
* vývinové poruchy učenia
* špecifické problémy nadaných žiakov
* začleňovanie detí a žiakov so špecifickými výchovno-vzdelávacími potrebami – špeciálnopedagogická diagnostika a prognostika
* metodická pomoc pri tvorbe individuálnych výchovno-vzdelávacích programov a plánov
* metodické vedenie školských špeciálnych pedagógov a výchovných poradcov

Diagnostika a korekcia bola zameraná prevažne na:

* deficity poznávacích a kognitívnych schopností
* deficity v jazykových schopnostiach
* deficity v exekutívnych funkciách – v pozornosti, plánovaní a monitorovaní vlastnej aktivity
* percepčno-motorické deficity
* deficity v jemnej motorike a koordinácii
* ťažkosti s orientáciou v čase a priestore
* špecifické a nešpecifické poruchy správania
* profesijná orientácia detí so ŠVVP a zdravotným znevýhodnením
* rodinná terapia a terapia detí s poruchami správania

Forma práce špeciálno-pedagogického oddelenia:

* špeciálno-pedagogická diagnostika a prognostika
* poradenská a konzultačná činnosť
* reedukačné, kompenzačné a terapeutické postupy
* spracúvanie odborných vyjadrení a podkladov na IVVP
* depistážna činnosť (vyhľadávanie detí a žiakov s rizikovým vývinom v rámci ZŠ)
* metodická a školiaca činnosť (smerom k výchovným poradcom a školským špeciálnym pedagógom)
* informačná činnosť (možnosti štúdia na SŠ a VŠ pre žiakov so ŠVVP)
* zisťovanie situácie v triedach formou pozorovania pri výskyte problémov (vzťahy učiteľ-žiak v rámci vzdelávania a pod.)
* riešenie problémov detí so ŠVVP na ZŠ a SŠ
* terapeutická činnosť zameraná na rodinnú terapiu.

**Organizácia práce oddelenia:**

Práca s klientom bola realizovaná v školskom roku 2016/2017 len individuálnou formou. Jednotlivé špeciálno-pedagogické vyšetrenia a rediagnostické vyšetrenia boli realizované v mieste pracoviska a aj na školách, ktoré žiaci navštevovali (formou práce v teréne). Cieľom bolo pozorovanie a práca so žiakom v prirodzených podmienkach školského zariadenia. Zároveň bolo cieľom výsledky vyšetrení prekonzultovať s pedagogickými zamestnancami, školským špeciálnym pedagógom, školským psychológom a inými odbornými zamestnancami a tak lepšie a efektívnejšie aplikovať do vzdelávacieho procesu.

Diagnostické vyšetrenia boli realizované na školách aj v prípadoch, ak sa jednalo o deti a žiakov zo sociálne znevýhodneného prostredia, resp.ak sa jednalo o kontrolné vyšetrenie.

V rámci práce v teréne – pri pravidelných návštevách škôl boli realizované konzultácie s pedagogickými a odbornými zamestnancami a riaditeľmi školských zariadení.

**Osvetové a metodické aktivity oddelenia špeciálno-pedagogického poradenstva**

V priebehu školského roku 2016/2017 bolo prostredníctvom odborných zamestnancov realizovaných 3420 metodických aktivít. Stretnutia s rodičmi, výchovnými poradcami, so školskými psychológmi, školskými špeciálnymi pedagógmi, učiteľmi boli zamerané prevažne na témy - poruchy učenia a správania, testovanie T5 a T9, voľba povolania u žiakov so ŠVVP, žiaci zo sociálne znevýhodneného prostredia, nadaní žiaci, tvorba metodických materiálov pre učiteľov žiakov so ŠVVP.

Individuálne a frontálne boli prostredníctvom odborných zamestnancov oddelenia poskytované metodické konzultácie riaditeľom a učiteľom škôl k vyššie menovaným témam priamo na školách a v CPPPaP.

**Odborné semináre organizované pre odborných zamestnancov, učiteľov a rodičov:**

* Metodické stretnutia pre školských špeciálnych pedagógov skupinové a individuálne s témami:
* Špeciálno-pedagogická starostlivosť o intelektovo nadané deti v ZŠ.
* Výmena skúseností s integráciou nadaných žiakov v ZŠ.
* Sexuálne zneužívanie dievčat a chlapcov – OZ Labyrint.
* Bálintovská skupina – metóda riešenia pracovných vzťahov, vzťahov ku klientovi, rodičom a pod.
* Techniky zamerané na rozvoj tolerancie voči členom menšinových skupín.
* Práca s problémovým dieťaťom formou zážitkovej techniky zameranej na riešenie problému.
* Špecifiká práce s rómskymi deťmi so špecifickými vývinovými poruchami učenia v podmienkach základných škôl.
* Pracovné pomôcky využívané pri reedukácii ŠPU.
* Testovanie T5 a T9 – NUCEM – Mgr.Polgáryová, PhD.
* Ako zvládať hnev a stres u detí a môj vlastný (lektorka Efektívneho rodičovstva RNDr. Vagačová)
* Metodické stretnutia pre výchovných poradcov na témy:
* Možnosti prosociálneho správania žiakov
* Aktívne počúvanie v práci výchovného poradcu
* Poruchy správania u žiakov ZŠ
* Duálne vzdelávanie

Stretnutia s výchovnými poradcami sa realizovali v CPPPaP a aj v priestoroch SŠ

HAGMA-

* **Odborné semináre realizované v CPPPaP II**
* Burn out – prednáška – 1OZ
* Životológia – prednáška – 2OZ
* Prezentácia na tému T5 a T9 žiakov so zdravotným znevýhodnením - Mgr. Eva Polgáryová, PhD. z NÚCEM Bratislava – 5OZ
* Účasť na internom stretnutí špeciálnych pedagógov – ohľadom legislatívy ŠPU, maturity, integrácia, nadanie – 6OZ
* **DOD, vzdelávania OZ mimo CPPPaP**
* Handle prístup I., II., (Hojdana MC) – 1OZ
* Montesori v kocke (Hojdana MC) – 1OZ
* DOD ZŠ pre deti s chybami reči na Vlasteneckom námestí – 2OZ

**Prednášky pre rodičov a učiteľov ZŠ a SŠ** – témy:

* Špecifické poruchy učenia – ZŠ Žitavská, ZŠ Ružová dolina,

**Účasť na projektových aktivitách:**

* On-line poradenstvo pre rodičov a žiakov II.obvodu – 5OZ ( počas roka sa počet OZ menil)

**Odborné praxe pre študentov špeciálnej pedagogiky** sa v školskom roku 2016/2017 v špeciálno-pedagogickom oddelení nekonali.

Členstvo v odborných inštitúciách

Pracovníci sa zúčastňovali metodických stretnutí sekcie metodikov špeciálno-pedagogického poradenstva, ktoré boli zamerané na témy:

* Testovanie T5 a T9 – prednášala Mgr.Polgáryová, PhD. – NÚCEM
* Vizuálne čítanie v špeciálno-pedagogickej praxi – Ing. D.Baranec – CPPPaP V
* Učebnicová politika – používanie dostupných šlabikárov schválených Ministerstvom – vytvorenie dotazníku, zozbieranie údajov – cieľom je upozorniť na obsahové, grafické, metodické nedostatky niektorých šlabikárov, prispieť k zlepšeniu prevencie ťažkostí v čítaní, k zvýšeniu úrovne čitateľskej gramotnosti.
* Nadviazaná spolupráca s NUCEM-om.
* **Evup, archív:**
* Okrem odborných činností, odborní zamestnanci evidovali karty klientov za uplynulý školský rok do archívu. Prínosom a veľkou pomocou pre OZ bolo evidovanie kariet do systému Evup určenou pracovníčkou z iného oddelenia.
* **Teambuilding:**
* Pracovníčky oddelenia sa podieľali na realizácii Vianočných dielní – kde vlastnoručne tvorili vianočné dekorácie na spríjemnenie atmosféry v zariadení, čo klienti náležite ocenili. Rovnako príjemné bolo aj predvianočné posedenie v kolektíve všetkých pracovníkov CPPPaP. Účasť na teambuildingovej aktivite Vítanie jari vyhodnotili pozitívne.

**oddeleniE PORADENSTVA V OBLASTI SOCIÁLNEHO VYVINU A prevencie**

Činnosti oddelenia prevencie tradične prebiehali najmä skupinovou formou prevažne vo forme výcvikových skupín a besied, okrem toho sme poskytovali individuálne poradenstvo a uskutočnili intenzívny týždenný program. Pracovníci oddelenia poskytovali aktivity a služby pre žiakov, ich rodiny a pedagógov zo základných a stredných škôl v našej pôsobnosti.

V školskom roku 2016/2017 pracovali na oddelení prevencie traja sociálni pedagógovia, jeden špeciálny pedagóg a dvaja psychológovia. Celkový počet fyzických zamestnancov pracujúcich na oddelení prevencie je k 31.8.2017 šesť osôb, počet úväzkov 5,5.

**Oddelenie v školskom roku 2016/2017 realizovalo nasledovné odborné aktivity:**

1. Práca s problémovými triedami na I; II. stupni a stredných školách
2. Tematické besedy na školách
3. Klubové aktivity, komunity detí, akcie pre deti
4. Odborné konzultácie s učiteľmi
5. Spolupráca s koordinátormi prevencie
6. „Zaži sám seba, Krok za krokom“- polouzavretá skupina
7. „Vykroč s nami do sveta hier“- polouzavretá skupina
8. Diskusná skupina pre stredoškolákov
9. Práca s individuálnymi klientmi
10. Odborné praxe študentov VŠ
11. Realizácia projektov
12. Prednášková a popularizačná činnosť
13. Ďalšie vzdelávanie zamestnancov
14. **Práca s triedami na I, II stupni a stredných školách – Deň otvorených dverí**

**Práca s triedami na I. stupni – Deň otvorených dverí**

Cieľom cyklu troch dvojhodinových stretnutí prebiehajúcich na škole je práca s triedami, ktoré učitelia označili ako problémové. Problémy sa týkali najmä nedisciplinovanosti, neusmernenej dynamiky detí, vzťahov medzi deťmi navzájom alebo agresívneho správania. Využívali sme najmä hry zamerané na zlepšenie vzťahov a spolupráce, ale aj hry na uvoľnenie a zlepšenie koncentrácie. Súčasťou práce boli aj konzultácie s triednymi učiteľmi, ktorí dostali odporúčania, ako ďalej s triedou pracovať. V školskom roku 2016/2017 sme realizovali **39** stretnutí s **21**  triedami, spolu sa zúčastnilo **646** účastníkov. Realizovali sme takmer rovnaký počet aktivít ako v školskom roku 2015/2016 ( 37 stretnutí). Počet prvých stretnutí s triedou- 16, počet druhých stretnutí-11, počet tretích stretnutí- 8, počet štvrtých stretnutí-2, počet piatych stretnutí-2.

**Práca s triedami na II. stupni a stredných školách – Deň otvorených dverí**

Cieľovou skupinou trojhodinových zážitkových aktivít v priestoroch oddelenia prevencie sú triedy, ktoré učitelia označili ako problémové. Najčastejšie riešenými problémami boli „živé deti“ (poruchy pozornosti, nedisciplinovanosť), nesformovaný kolektív, outsider v triede a problémové správanie jednotlivca v triede. Cieľom stretnutí je zistiť, ako situáciu vnímajú deti a motivovať ich k žiadanej zmene. Využívame najmä psychosociálne hry zamerané na podporu spolupráce, sebaspoznávania, pracujeme so skupinovou dynamikou. Triedni učitelia dostali po stretnutí návrhy a odporúčania pre ďalšiu prácu s triedou. Uskutočnilo sa **148** stretnutí ( 2015/2016- 105 stretnutí) s problémovými triedami (z toho 1.stretnutie 59 tried, 2.stretnutie 34 tried, 3.stretnutie 22 tried, 4.stretnutie 17 tried, 5.stretnutie 9 tried, 6.stretnutie 5 tried, 7.stretnutie 2 triedy a 8. stretnutie 1 trieda) s **2632?** návštevami žiakov, celkový počet hodín 370. Z toho **100** stretnutí sa uskutočnilo na II. stupni ZŠ a **48** stretnutí na SŠ. Triedny učiteľ bol prítomný na 35 stretnutí. Účasť triedneho učiteľa na stretnutí s triedou sme odporúčali obzvlášť v prípade vzniku nových kolektívov ( piata a šiesta trieda ZŠ a prvé triedy SŠ) V našom zariadení sa uskutočnilo **76** stretnutí a na pôde škôl **72** stretnutí. V porovnaní s minulými školskými rokmi sa zvýšil podiel stretnutí s triedami na škole, keď že sme sa zamerali na pokračujúcu intenzívnejšiu prácu s triedami, ktorá sa mohla uskutočňovať iba na škole vzhľadom na obmedzené priestorové podmienky nášho zariadenia.. Stredné školy skôr využívajú z našej ponuky primárnu prevenciu vo forme besied a majú problém poskytnúť nám priestor na stretnutia s triedami zameranými na riešenie konfliktov a vzťahov.

1. **Tematické besedy na školách**

Tematické besedy pre žiakov základných škôl a žiakov stredných škôl sú aktivitami primárnej prevencie, ktorých cieľom je sprostredkovať pomocou zážitku a vzájomného dialógu prehodnotenie názorov a postojov žiakov a poskytnúť dôležité informácie. Niekedy vzniká požiadavka na okamžitú intervenciu (napr. spolužiak, ktorý berie drogy, skúsenosti s extrémistickými skupinami). Beseda slúži zároveň na informovanie žiakov o CPPPaP ako o možnosti pomoci pri rôznych druhoch problémov (rodinné, osobnostné atď.). Školám ponúkame viacero tém besied, vychádzame tiež v ústrety špecifickým požiadavkám danej školy alebo triedy. V školskom roku 2016/2017 sa uskutočnilo **121** besied, v trvaní 220 hodín ( 2015/16-110 besied, v trvaní 219 vyučovacích hodín), ktorých sa zúčastnilo **2382** detí. V porovnaní s minulým školským rokom počet besied mierne narástol a zvýšila sa ponuka o témy „poruchy príjmu potravy“, „duševné zdravie“ a „mediálna výchova“. Pre lepšiu zrozumiteľnosť pre učiteľov sme rozšírili názvy jednotlivých besied. Zoznam tém besied realizovaných v tomto školskom roku uvádzame nižšie aj s pôvodnými názvami. Naďalej sme distribuovali žiakom dotazník spätnej väzby. Žiaci mali možnosť sa anonymne vyjadriť, ktorá téma v rámci besedy ich zaujala, či sa dozvedeli niečo nové a ako boli spokojní so spôsobom a štýlom vedenia besedy našimi zamestnancami. Spätné väzby od žiakov na našu prácu boli do veľkej miery veľmi pozitívne.

Témy besied uskutočnených v školskom roku 2016/2017:

* extrémistické skupiny- **Extrémizmus, xenofóbia a strach z inakosti vs. solidarita, empatia** (19 stretnutí, 154 účastníkov)
* sexuálna prevencia- Partnerstvo a riziká sexuálneho života (10 stretnutí, 159 účastníkov)
* drogová prevencia- Prevencia látkových a nelátkových závislostí (24 stretnutí, 620 účastníkov)
* sekty a kulty- Riziká vplyvu ideologických spoločenstiev (12 stretnutí, 148 účastníkov)
* trestnoprávna zodpovednosť- **Aspekty porušovania zákona v oblasti medziľudských vzťahov, drog a extrémizmu** (11 stretnutí, 265 účastníkov)
* obchod s ľuďmi - **Ako sa nestať obeťou obchodovania s ľuďmi** (9 stretnutí, 171 účastníkov)
* kyberšikana- Ako si (ne)ublížiť na internete (18 stretnutí, 389 účastníkov)
* **mediálna výchova- Bezpečné používanie internetu, mobilných telefónov, riziká virtuálneho priestoru (11 stretnutí, 156 účastníkov)**
* **duševné zdravie na školách (6 stretnutí, 110 účastníkov)**

1. **Klubové aktivity, komunity detí, akcie pre deti**

Klubové aktivity prebiehajú v utorok až piatok v popoludňajších hodinách prevažne neštruktúrovanou formou. Deti voľne prichádzajú a sami rozhodujú o tom, ako budú tráviť čas. Klientelu klubu tvoria deti vo veku 6-18 rokov z miestnych komunít, sú to najmä klienti z individuálneho poradenstva a deti, ktoré do klubu prichádzajú po návšteve CPPPaP v rámci práce s problémovými triedami, alebo po uskutočnení besedy na škole. Vďaka prijímajúcej atmosfére a jasne definovaným pravidlám majú možnosť zažiť úspech a postupne korigovať nevhodné spôsoby správania. Pri nadviazaní osobného vzťahu sa deti na nás obracajú so svojimi každodennými problémami (škola, kamaráti, rodina). Deti majú v klube možnosť vybrať si z viacerých aktivít, ktoré hravou formou umožňujú rozvoj určitých zručností (pozornosť, pamäť, hrubá a jemná motorika, sebaovládanie, riešenie konfliktov, empatia atď.), alebo poskytujú zážitky dôležité pre rozvoj osobnosti (sebapoznanie, úspech, spolupráca, poskytnutie a prijatie pomoci atď.)

Počas šk.r.2016/2017 sa uskutočnilo 1805 návštev detí ( šk. rok 15/16- 1854, šk. rok 14/15-1574), čo je v porovnaní s minulým školským rokom podobný údaj. Klub bol otvorený 150 dní a priemerná návšteva na jedno popoludnie bola 12,1 ( šk. rok 15/16-12,24 klientov). Celkovo v klube evidujeme 115 detí.

Možnosti aktivít v klube:

* aktivity s prvkami arteterapie (práca s hlinou, maľovanie farbami na sklo, textil atď.)
* psychomotorické aktivity (futbal, volejbal, vybíjaná)
* muzikoterapia (klavír, gitara, perkusie, bubny)
* terapia hrou (psychosociálne hry, hry na rozvoj sebaovládania a pozornosti, spoločenské hry, logické hry)
* dramaterapia (spoznávanie vlastných emócií, nacvičovanie scénok, natáčanie krátkych filmov).
* rôzne outdoorové aktivity

V klube sa koná jedenkrát do týždňa spoločné stretnutie detí a pracovníkov centra nazývané Komunita. Na komunite sa môžu deti vyjadriť k dianiu v Centre a ovplyvniť ho vlastnými návrhmi, hlavnú časť tvoria psychosociálne aktivity, zamerané na rozvoj určitých zručností. V šk.r.2016/2017 sa konalo 34 komunít, spolu 263 návštev detí. Priemer na jedno stretnutie je 7,74 detí.

Okrem pravidelnej klubovej činnosti organizujeme pre deti rôzne akcie - výlety a aktivity mimo priestoru CPPPaP, alebo organizované nad rámec bežnej prevádzky. V tomto školskom roku sme organizovali 8 akcií, boli to napr. cyklistický výlet, vianočný a halloweenský večierok, návšteva Vianočných trhov„ Aurélia- náučné interaktívne centrum, športové popoludnie na Kuchajde, Deň detí a pod. Uskutočnilo sa 81 návštev akcií. V rámci Klubu prebiehal v spolupráci s Detským fondom SR s nízkoprahovým zariadením Miklub projekt „Spájame sa a rastieme“, ktorý je podrobne uvedený v kapitole Realizácia projektov.

1. **Odborné konzultácie s učiteľmi**

Odborné konzultácie pre učiteľov pri riešení problémov a situácií v ich triede poskytujeme najmä v rámci práce s problémovými triedami na I. a II. stupni ZŠ a stredných školách, tematických besied a poradenskej činnosti na školách. Obsahom konzultácii bola spätná väzba o fungovaní tried a jednotlivých žiakov a návrh ďalších postupov pri práci na riešení problémov s danou triedou alebo žiakom.

Zúčastnili sme sa dvoch rodičovských združení, na ktorých sme informovali rodičov o našej práci s „ problémovou triedou“ a diskutovali sme o ďalších navrhovaných postupoch. Zintenzívnili sme spoluprácu a komunikáciu s vedením škôl hlavne pri riešení vzájomných konfliktov a nedorozumení medzi učiteľmi a žiakmi.

1. **Spolupráca s koordinátormi prevencie**

V školskom roku 2016/2017 sa uskutočnili **6 stretnutí** koordinátorov prevencie, tri pre koordinátorov základných a tri pre koordinátorov stredných škôl. Celkový počet účastníkov všetkých stretnutí bol **66**. Na stretnutiach sme poskytli aktuálne informácie, riešili situácie na školách, dohodli intervencie na konkrétnych školách a zisťovali potreby a požiadavky zo strany škôl. K polroku a ku koncu školského roku nám koordinátori prevencie vyplnili dotazník, ktorý je spätnou väzbou na realizované aktivity oddelenia prevencie pre ich školu, spolu s podnetmi pre ďalšiu prácu, Celkové hodnotenia koordinátorov a ohlasy na našu prácu sú prevažne pozitívne, kritické ohlasy vnímame ako priestor pre zlepšenie našej práce.

Okrem toho sme pre koordinátorov zrealizovali tri semináre zamerané na témy:

„Súčasné nástrahy virtuálneho prostredia“ prezentované Bc. Marekom Madrom- 20 účastníkov

„Práca s klientmi s diagnózou ADHD a ADD“ prezentované Mgr. Matejom Štepitom a Mgr. Michalom Hacajom- 17 účastníkov

„Práca a činnosť Diagnostického centra pre deti“ prezentované zamestnankyňou DC- 14 účastníkov

1. **Skupina „ Zaži sám seba, krok za krokom“**

Skupina bola určená v predchádzajúcich školských rokov pre deti vo veku 8 až 12 rokov. Vychádzajúc z praktických skúseností a tiež vzhľadom na zvýšený záujem o skupinovú poradenskú prácu aj s deťmi v mladšom veku sme sa rozhodli zorganizovať dve zážitkové poradenské skupiny. Skupina „Zaži sám seba, krok za krokom bola určená pre deti a mladých dospelých na II. stupni ZŠ (11-14 rokov) a pre deti na I. stupni sme zorganizovali skupinu „Vykroč s nami do sveta hier“ popísanú nižšie. Skupina pre deti na II. stupeň ZŠ bola zameraná naďalej najmä na deti s problémom vyjadrovať vlastné emócie, nesmelé, osamelé, so  zníženým sebavedomým, prípadne so psychosomatickými ťažkosťami. Cieľom stretnutí bolo pomocou aktivít s prvkami arteterapie ale aj iných najmä psychosociálnych aktivít podporiť sebavyjadrenie detí, sebavedomie a schopnosť sebareflexie v bezpečnom prostredí. V školskom roku 2016/2017 sa uskutočnilo **33** stretnutí, s celkovým počtom účastí **163**. Stretnutia prebiehali v pondelok popoludní vo forme polootvorenej skupiny. Podarilo sa nám uskutočniť **1 stretnutie za účasti rodičov** aj detí navštevujúcich skupinu. Priali sme si uskutočniť viaceré stretnutia s rodičmi, ale trvalo dlhšiu dobu (február 2017), kým sa ustálilo pravidelné zloženie detí v skupine. Cieľom stretnutia s rodičmi bola prezentácia skupiny pre rodičov, spoločná interakcia a zážitok detí a rodičov s využitím psychosociálnych a arteterapeutických aktivít. Stretnutia sa zúčastnili 3 rodičia.

1. **Skupina „Vykroč s nami do sveta hier“**

Skupina prebiehala zážitkovou formou a bola zameraná na rozvoj osobnosti a sociálnych zručností pomocou prvkov arteterapie a muzikoterapie. Skupina bola určená pre deti vo veku 6-10 rokov, najmä pre deti s problémovým správaním, nesmelé, osamelé, so  zníženým sebavedomým, prípadne so psychosomatickými ťažkosťami. Cieľom a zameraním skupiny bolo vytvoriť priestor, kde v bezpečnej atmosfére mohli deti zažiť prijatie a akceptáciu, naučili sa vyjadriť svoje emócie, ale aj s nimi pracovať, lepšie poznať seba aj iných ľudí, rozvíjať komunikačné zručnosti a uvedomiť si svoje hodnoty a preferencie. V školskom roku 2016/2017, kedy skupina vznikla, sa zrealizovalo **29** stretnutí s celkovým počtom účastí **180** a 12 účastníkmi. Stretnutia prebiehali v utorok popoludní v trvaní jeden a pol hodiny Podarilo sa nám uskutočniť  jedno stretnutie na konci školského roka za účasti rodičov. Stretnutie malo charakter prezentácie skupiny, tiež si rodičia so svojimi deťmi mohli zažiť rôzne spoločné aktivity, s využitím prvkom muzikoterapie (aktivity s hudobnými nástrojmi). Po stretnutí mohli rodičia využiť i možnosť individuálneho poradenstva, bola im poskytnutá spätná väzba na činnosť dieťaťa v skupine. Stretnutia sa zúčastnilo 8 rodičov.

1. **Diskusná skupina pre stredoškolákov**

V školskom roku 2016-2017 sa nám podarilo otvoriť diskusnú skupinu pre stredoškolákov. Stretnutia prebiehali vo štvrtky od 14.30 do 16.00.Skupina mala **13** účastníkov, celkovo sa uskutočnila 20 krát. Celkový počet účastí bol **85**. Účastníci boli vo veku od 15 do 20 rokov, z rôznych stredných škôl aj mimo našej územnej pôsobnosti Preberali sme rôzne témy, ktoré prinášali do skupiny sami účastníci: moje slabé a silné stránky, dôvera k ľuďom, seba poškodzovanie, čas a časopriestor, sny, prvé lásky, fantázia, povery, hranice osobné a spoločenské, prečo práve ja, šťastie, vzťahy a prvý sex, škola a šikanovanie, moje hnevy a radosti.

1. **Práca s individuálnymi klientmi**

Oddelenie prevencie poskytuje tri druhy služieb pri individuálnej práci s klientmi: psychologickú diagnostiku, individuálne, rodinné a skupinové poradenstvo a rehabilitáciu (reedukáciu). Hlavnými dôvodmi príchodu klientov na individuálnu prácu na oddelenie prevencie sú osobnostné a psychické problémy a problémy v správaní. Okrem primárnych dôvodov sme sa u viacerých klientov venovali viacerým oblastiam.

1. **Odborné praxe študentov SŠ a VŠ**

Odbornú prax na oddelení prevencie absolvovalo v tomto školskom roku 11 študentov vysokých škôl (šk.rok 15/16- 5 študentov). Študenti sa zúčastňovali jednotlivých foriem práce, mali priestor pre otázky a diskusiu. Podľa možností tiež aktívne vstupovali do aktivít. Tiež nás oslovili viacerí študenti s otázkami týkajúcimi sa ich absolventských a seminárnych prác.

1. **Realizácia projektov**

V spolupráci s Komunitnou nadáciou Bratislava sme zrealizovali projekt „Daruj knihu“ vďaka ktorému bolo zakúpených 35 kníh pre klientov Klubu.

V spolupráci s Nadáciou pre deti Slovenska sme sa zúčastnili so 7 deťmi zbierky „Hodina deťom“.

Projekt „Spájame sa a rastieme“ bol finančne podporený Nadáciou pre deti Slovenska. Projektom sme sa snažili prepojiť deti dvoch na prvý pohľad rozdielnych komunít. Prostredníctvom pozitívnych zážitkových aktivít v rámci denného letného tábora sme vytvorili priestor spoznávania sa detí z nízkoprahových centier Mixklub a Mixáčik sídliacich v bratislavskej Vrakuni, v tzv. Pentagone (označované ako mestské geto) a detí navštevujúce naše zariadenie Centrum pedagogicko-psychologického poradenstva a prevencie (CPPPaP) Bratislava II., tzv. klubové aktivity. Prostredníctvom projektu sme priniesli deťom možnosť formovať si vlastné názory a postoje bez predsudkov a diskriminácie na základe reálnej skúsenosti s konkrétnymi ľuďmi z iného sociálneho a kultúrneho priestoru. Zároveň deti mohli pátrať po rovnakostí, ktoré ich môžu spájať. Pozitívnym zážitkom deti získajú nové skúsenosti, že rôznorodosť nemusí prinášať len strach a obavy. Projekt vytvoril priestor pre spoluprácu, možnosť budovať si svoju sebaúctu, zažiť prijatie a prežívať radosť. Projekt sa realizuje ďalšími aktivitami aj v školskom roku 2017/18.

1. **Prednášková a popularizačná činnosť**

**Prezentácia zariadenia na verejnosti:**

Jeden OZ je členom rady školy viacerých škôl v našom obvode.

**Iná odborná činnosť**

Seminár na tému „Využitie psychosociálnych techník a aktivít s deťmi pri práci v školskom klube“, ZŠ Bieloruská 5 účastníkov, v spolupráci so školskou špeciálnou pedagogičkou

Jeden seminár zameraný na drogovú prevenciu, Gymnázium Laca Novomeského, 25 účastníkov .

Všetci pracovníci oddelenia sa zúčastňujú pravidelného online poradenstva.

1. **Ďalšie vzdelávanie zamestnancov oddelenia poradenstva v oblasti sociálneho vývinu a prevencie**

Dlhodobé (niekoľkoročné) vzdelávanie v psychoterapeutických výcvikoch

Muzikoterapeutický výcvik pod vedením PhDr.M. Lipského 1 OZ

Účasť na seminároch a kurzoch

Konferencia- Križovatky- Regulácia a sebaregulácia vo výchove 2 OZ

Konferencia SPAY ( Vysoká škola sv. Alžbety) 1 OZ

Kurz Woodcock- Johnson International Editions 1 OZ

Kurz Práca s detskou kresbou pod vedením Z.Altmana 1 OZ

Kognitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a poruchami správania- ABC Slovenský inštitút pre výcvik v KBT 1 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Témy: Syndróm vyhorenia v pomáhajúcich profesiách 1 OZ

Prevencia a intervencia v MŠ 3 OZ

Poruchy autistického spektra 3 OZ

Odborný seminár v našom zariadení organizovaný pre OZ a koordinátorov prevencie

Trestnoprávna zodpovednosť – krátkodobo 4 OZ

**Evup, archív:**

Okrem odborných činností, odborní zamestnanci evidovali karty klientov za uplynulý školský rok do archívu. Prínosom a veľkou pomocou pre OZ bolo evidovanie kariet do systému Evup určenou pracovníčkou z iného oddelenia.

**Teambuilding:**

Pracovníci oddelenia sa podieľali na realizácii Vianočných dielní – kde vlastnoručne tvorili vianočné dekorácie na spríjemnenie atmosféry v zariadení, čo klienti náležite ocenili. Rovnako príjemné bolo aj predvianočné posedenie v kolektíve všetkých pracovníkov CPPPaP. Účasť na teambuildingovej aktivite Vítanie jari hodnotili pozitívne.

**j) Údaje o projektoch, do ktorých je školské zariadenie zapojené ( § 2 ods. 1 písm.**

OZ oddelenia poradenstva v osobnostnom, vzdelávacom a kariérovom vývine vypracovali projekt : **Včasná identifikácia nadaného dieťaťa a skvalitnenie pedagogicko-psychologického poradenstva pre pedagógov MŠ a rodičov detí v predškolskom veku.** Reagovali sme na výzvu MŠ SR. Projekt nebol schválený.

OZ oddelenia poradenstva v sociálnom vývine a prevencie realizovalo projekt „**Daruj knihu“.**

*Projekt sa uskutočnil vďaka Komunitnej nadácii Bratislava.*

Riaditeľka v spolupráci s teamom OZ vypracovali a predložili projekt na MÚ Ružinov pre oblasť vzdelávania : **Podpora informovanosti a vzdelanosti rodičovskej verejnosti.** Projekt bol schválený s nižšou finančnou dotáciou.

Všetci OZ sa zapájali do online poradenstva, ktoré sa stalo výstupným efektom z grantového programu podporeného MÚ Ružinov.

Zamestnankyne oddelenia sa taktiež zapájali do prípravy projektov MÚ Ružinov a MŠVVaŠ SR podľa výziev na rok 2016.

**Oddelenie psychologického poradenstva v spolupráci s OZ Labyrint realizovalo tieto projekty:**

**1. Preventívne workshopy pre dievčatá a chlapcov 3. a 4. ročníka ZŠ.**

Program prebieha formou ***workshopov s dievčatami a chlapcami,*** je zložený z 3 stretnutí v priebehu 3 týždňov. Na stretnutiach deti veku primerane informujeme o sexuálnom násilí a posilňujeme ich kompetencie v nebezpečnej situácií. Spolu s deťmi rozoberáme ohrozujúce situácie, v ktorých sa môžu ocitnúť(šikana, únos dieťaťa, lákanie detí dospelým, sexuálne násilie). Pomocou rozličných metód - rolová hra, práca v malých skupinách, spoločná diskusia, interaktívna hra, práca s preventívnym materiálom - sa deti učia, čo je sexuálne násilie, učia sa poznávať vlastné pocity, pocity druhých, riešiť problémové situácie, hľadáme s nimi spoločné riešenia daných situácií. Posilňujeme ich v  schopnostiach, v ich sebavedomí - aby správne vnímali dané situácie, aby sa naučili riešiť krízové situácie, dokázali sa zdôveriť dospelej osobe a vyhľadali pomoc. Tematizované sú témy - príjemné a nepríjemné pocity, príjemné a nepríjemné dotyky, dobré a zlé tajomstvá, moje telo patri mne, mám právo povedať NIE, mám právo vyhľadať pomoc Preventívna práca znamená aj možnosť odhalenia sexuálneho násilia - preto deťom ponúkame ***individuálne poradenstvo,*** ktoré prebieha po workshope. Je to aktivita, ktorú majú deti veľmi radi a využívajú ju.

Workshopy prebiehali počas školského roka na 2 základných školách pre 178 detí , z toho individuálnych konzultácií na vyžiadanie bolo 21.

Na 2 základných školách prebehol aj preventívny program: „Bezpečný internet a čet“

Program je určený pre dievčatá a chlapcov vo veku 10 -15 rokov.

Cieľom programu bolo:

* poskytnúť dievčatám a chlapcom informácie o nebezpečenstve sexuálneho zneužívania na internete
* naučiť deti rozpoznať nebezpečenstvo na internete
* naučiť deti kreatívne a veku primerané spôsoby riešenia v ohrozujúcich situaciách
* naučiť ich pravidlá bezpečného četovania
* poskytnúť deťom preventívny materiál, brožúrku „Klikni!“ – tipy, ako sa chrániť pred sexuálnym znuežívaním na internete

V tomto školskom roku sme zrealizovali preventívny program „Bezpečný internet“ pri príležitosti Svetového dňa bezpečného internetu. /30 detí/

**2. Súčasťou preventívnych workshopov s deťmi sú stretnutia s ich rodičmi.**

Cieľom stretnutia s rodičmi je poskytnúť im základné informácie o sexuálnom zneužívaní ( definícia, fakty o zneužívaní, stratégia páchateľa, signály sexuálneho zneužívania, čo robiť pri podozrení na sexuálne zneužívanie). Informujeme ich o projekte s deťmi ( čo sme robili, čo sme zistili) a  spoločne diskutujeme o tom, ako oni môžu prispieť svojou výchovou k ochrane detí pred sexuálnym zneužívaním. Rodičom poskytujeme preventívny materiál vydaný OZ.

**3. Poradenstvo pedagógom pri podozrení na sexuálne násilie na deťoch.**

**4. Poradenstvo odborným pracovníkom - psychológom v oblasti sexuálneho zneužívania detí.**

V školskom roku 2016/2017 sme realizovali dlhodobé odborné poradenstvo psychológom v súvislosti s podozrením na sexuálne násilie voči klientom.

**5. Poradenstvo rodičom pri podozrení na sexuálne násilie na dieťati.**

**6. Vzdelávanie OZ Labyrintu na tému sexuálneho zneužívania detí pre pedagógov ZŠ, výchovných poradcov ZŠ a SŠ, koordinátorov prevencie.**

Seminár pre výchovné poradkyne základných škôl Bratislava 2 na tému:

„Prevencia sexuálneho násilia na deťoch“ (počet účastníčok - 10)

Seminár pre koordinátorky, policajnú preventistku a sociálne kurátorky Pezinok na tému:

„ Sociálne násilie na deťoch“ (počet účastníčok - 13 )

**Bezpečný internet**

Na 2 ZŠ spolu 5 workshopov pre 6 tried (5.a 6. ročníkov) spolu *96 žiakov*

**Prevencia sexuálneho násilia na deťoch**

Na 2 ZŠ spolu 13 workshopov pre 5 tried (3.a 4. ročníkov) spolu *92 žiakov*

Na 1 ZŠ 1 besedu s rodičmi žiakov pre 2 triedy (3.a 4. roč.) počet *4 rodičia*

**Prevencia sexuálneho násilia na dievčatách**

Na 1 SŠ spolu 2 workshopy pre 1 ročník dievčat spolu *13 dievčat*

OZ podporilo svojimi aktivitami a**osvetovou činnosťou kampane:**

- 19 dní prevencie proti zneužívaniu detí (1.-19. november)

- Európsky deň bezpečného internetu a mobilu (12. február)

**Oddelenie špeciálno-pedagogického poradenstva** participovalo na realizácii projektov :

* Rozvoj grafomotorických a jazykových zručností u detí predškolského veku
* On line poradenstvo pre rodičov a žiakov

**k) kontrola bola realizovaná iba v oblasti protipožiarnej ochrany – bez porušenia**

**predpisov**

**l) Údaje o priestorových a materiálnych podmienkach školského zariadenia (§ 2 ods. 1 písm. l)**

Od začiatku školského roka 2009/2010 pôsobí naše pracovisko vo väčších priestoroch, ktoré nám poskytujú dostatočný priestor pre realizáciu individuálnych aj skupinových aktivít. Po dlhodobej prevádzke budovy vieme zhodnotiť aj jej nedostatky.

V lete 2015 novonastupujúca riaditeľka dala vypracovať Stavebno-technické posúdenie objektu CPPPaP z ktorého vyplýva :

Objekt bol postavený a využívaný na iný účel, čomu zodpovedala aj ľahká oceľová konštrukcia. K dnešnému dňu je hlavne konštrukcia ľahkého obvodového plášťa na konci životnosti. Korózna deštrukcia obvodových kovových konštrukcií neumožňuje jednoduchú výmenu okenných a výplňových konštrukcií. /kompletná správa je u p. vedúcej odboru školstva p.Mgr. Bc. Valašíkovej/.

V našej práci veľmi významným nedostatkom sú extrémne **nízke zvukovoizolačné vlastnosti** budovy, ktoré výrazne komplikujú prácu súčasne prebiehajúcich aktivít. Prejavuje sa to pri skupinovej aj pri individuálnej práci. Pri vyšetrení klienta často ruší rozhovor v iných miestnostiach, zároveň nemusí mať dostatočný pocit bezpečia a dôvery. Pri práci poradenského a diagnostického charakteru to pokladáme za významnú prekážku.

Zlý technický stav strechy, plášťa budovy a uchytenia rámov okien spôsobuje **zatekanie na viacerých miestach** budovy. Na niektorých miestach je stav kritický, pri každom daždi zateká a kvapká voda. Aktuálne riešime zatekanie do budovy ako havarijný stav. Opakovane sme požiadali o riešenie zatekania zo strechy.

Zlý technický stav budovy spôsobuje problémy a **extrémne teploty v budove** najmä v letnom, ale aj zimnom období. V letnom období sa naopak budova veľmi rýchlo prehrieva a teploty vystupujú až nad 38 stupňov Celzia, čo je neprípustné pre prácu s klientom. Z tohto dôvodu, v záujme zdravia pracovníkov aj klientov, pokladáme za nevyhnutné zabezpečiť riešenie tejto situácie.

Na našu žiadosť nám boli pridelené finančné prostriedky, z ktorých sme mohli vymaľovať vstupné priestory a sociálne priestory, čím sme prispeli k zvýšeniu kultúry zariadenia. Súčasne vďaka navýšeniu finančných prostriedkov sme mohli odstrániť havarijný stav podlahovej krytiny aspoň na schodoch a na chodbe 1.poschodia.

V prevádzke je aj telefónna ústredňa, čo výrazne pomáha pri komunikácii s klientmi a zlepšila sa aj dostupnosť našich služieb. Vybudovaním plynovej kotolne máme možnosť efektívnejšie regulovať kúrenie v zimných mesiacoch podľa našich potrieb, čím sa aspoň čiastočne zlepšujú podmienky na prácu, keďže budova má nedostatočné izolačné vlastnosti.

V spolupráci s p. Mgr. Bc. Valašíkovou hľadáme možnosti na riešenie kritickej situácie, vzhľadom k tomu, že investícia do rekonštrukcie našej budovy je podľa pracovníkov Ministerstva školstva neekonomická.

Privítali by sme lepšie vybavenie diagnostickými a reedukačnými technikami, rozšírenie možností vzdelávania zamestnancov podľa potrieb zariadenia hradené zamestnávateľom a nie z vlastných finančných zdrojov.

**m) Údaje o finančnom a hmotnom zabezpečení výchovno-poradenskej a preventívnej činnosti školského zariadenia (§ 2 ods. 1 písm. m).**

**Správa o hospodárení - kalendárny rok 2016**

Organizácia k 31. 12. 2016 nemala žiadne závažné ekonomické skutočnosti, ktoré by ovplyvnili čerpanie rozpočtových prostriedkov. Poskytnuté finančné prostriedky, ktoré mala organizácia na rok 2016 pokryli všetky potrebné prevádzkové náklady s výnimkou doúčtovania plynu za rok 2016 vo výške 2 983,62 €, čo zaťažilo rozpočet na rok 2017.

Z pridelených finančných prostriedkov na rok 2016 nebolo možné pokryť opravu strechy, ktorá je v dezolátnom stave (riešenie cez havarijný stav bolo zamietnuté MŠVVaŠ). Vzhľadom na technický stav budovy nie je možné riešiť úniky tepla výmenou skiel. Rozpočet pridelených finančných prostriedkov neumožňuje dostačujúci nákup potrebných psychodiagnostických pomôcok (testov) pre odborných zamestnancov.

PRÍJMY

Príjmy štátneho rozpočtu: 1 086,94 € - 212,36 € preplatok elektrina za 2015

874,58 € preplatok ZP za rok 2015

Mimorozpočtové príjmy – zdroj 72c : 2 690,- €

Projekt „Podpora informovanosti a vzdelanosti rodičovskej verejnosti“

Darca: Mestská časť - Ružinov

Celková výška grantu: 2 690,- € + dofinancovanie z rozpočtu vo výške 764,80 €

Čerpanie: 3 454,80 € - návrh, ilustrácia, tlač, výroba a montáž loga, motivačnej a informačnej

tabule, menoviek k dverám

* letáky, samolepky s názvom a logom, veľkoplošná informačná tabula

VÝDAVKY

Rozpočet: 509 072,28 €

Z toho mzdy 610 338 539,00 €

fondy 620 117 505,77 €

vecné 630 51 034,58 €

(energie, príspevok na stravovanie, tvorba SF, údržba budovy, telekomunikačné služby, poštové a kuriérske služby, všeobecný materiál, daň z nehnuteľnosti, všeobecné služby, odborná literatúra, UP do klubu, OLO, školenia, poistenie majetku, licencie, komunikačná infraštruktúra, licencie, stroje, prístroje a zariadenia, interiérové vybavenie, výpočtová technika, opravy výpočtovej techniky a drobné opravy na budove)

bežné transfery 640 (odchodné a dávky nemocenského poistenia)

Vypracovala 5.10. Ing. Marta Švihrová, ekonómka CPPPaP

Správu o hospodárení uvádzame v prílohe č.1.

**n) Cieľ, ktorý si školské zariadenia určilo v koncepčnom zámere rozvoja školského zariadenia na príslušný školský rok a vyhodnotenie jeho plnenia (§ 2 ods. 1 písm. n).**

Dlhodobým cieľom práce pracovníkov nášho zariadenia je poskytovať odborné psychologické, špeciálno-pedagogické poradenské služby deťom, žiakom, študentom, rodičom, pedagógom, lekárom, logopédom a iným žiadateľom ako aj vedenie preventívnych aktivít zameraných na predchádzanie psychopatologickým javom. Každoročne aktualizujeme svoju činnosť v zmysle príslušných POP a novej legislatívy v rezorte školstva.

Poskytovanie kvalitných a angažovaných služieb sa darilo vďaka osobnej zaangažovanosti všetkých pracovníkov, absolvovaniu vzdelávacích aktivít a výcvikov, ako aj ich osobnostnému rastu. Pravidelná terénna práca v MŠ, ZŠ a SŠ prispela ku skvalitňovaniu komunikácie s pedagógmi ako aj k lepšiemu poznávaniu a chápaniu klienta v jeho prostredí. Metodické semináre pre školských psychológov, výchovných poradcov, školských špeciálnych pedagógov a koordinátorov prevencie poskytujú priestor na prehlbovanie sebavzdelávania a supervíziu a súčasne zabezpečujú priestor na informačný tok a teamovú spoluprácu.

Významným cieľom nového vedenia od r. 2015 bolo vytvoriť priestor na skvalitnenie interpersonálnej komunikácie medzi oddeleniami a pracovníkmi vo všetkých pracovných pozíciách. K zlepšeniu atmosféry na pracovisku a s cieľom rozvíjať a podporiť komunikáciu na pracovisku sme zrealizovali 2 teambuldingové stretnutia, 2 mimo zariadenia /Karlova Ves, Devínska Nová Ves/

**Oddelenie poradenstva v osobnostnom, vzdelávacom a kariérovom vývine :**

Dlhodobým cieľom práce odborným zamestnancov oddelenia je zabezpečiť kvalitné odborné služby klientele CPPPaP. Tento cieľ realizujeme zvyšovaním odbornej kvalifikácie zamestnancov prostredníctvom vzdelávania na interných odborných seminároch a vzdelávania zabezpečovaného individuálne na vlastné náklady.

Ďalšie ciele:

1. Cieľ: zabezpečiť depistáž školskej spôsobilosti vo všetkých MŠ v pôsobnosti mestskej časti, čím by sa zmapovali deti s potenciálnymi problémami a predišlo by sa neúspechu pri zaškolení týchto detí do 1. ročníkov ZŠ.

Po depistáži školskej spôsobilosti zamestnanci prekonzultovali ťažkosti detí s rodičmi a pedagógmi MŠ 1s následným odporúčaním komplexného vyšetrenia školskej spôsobilosti v CPPPaP .

V uplynulom školskom roku o komplexné vyšetrenie školskej spôsobilosti v jarných mesiacoch požiadalo 367 rodičov, z nich odborní zamestnanci zrealizovali 184 OŠD,

18 detí navrhli do 0-tých ročníkov ZŠ a 4 deti boli navrhnuté zaškoliť predčasne

2. Cieľ: poskytnúť komplexnú psychologickú starostlivosť žiakom s výchovno-

vzdelávacími potrebami nielen individuálnym vyšetrením v CPPPaP, ale aj konzultáciami s pedagógmi, školskými špeciálnymi pedagógmi na školách.

Používať psychodiagnostické prostriedky primerané veku a sociokultúrnemu prostrediu žiaka. U detí zo sociálne znevýhodneného prostredia poskytnúť vyšetrenie na škole. Deťom z 0-tých ročníkov zabezpečiť rediagnostiku pred nástupom do 1.ročníka so zameraním sa na silné a slabšie stránky žiaka.

Cieľ splnený.

3. Cieľ: poskytnúť psychologickú diagnostiku intelektovo nadaným deťom a poradenstvo rodičom - s možnosťou zaradenia detí do škôl pre intelektovo nadaných žiakov alebo s možnosťou individuálneho začlenia v bežnej triede.

Cieľ splnený.

4. Cieľ: psychologická diagnostika a kariérové poradenstvo v oblasti prípravy na povolanie bolo realizované u 367 žiakov ZŠ a SŠ.

Cieľ splnený.

5. Cieľ: metodicky viesť výchovných poradcov SŠ, vykonávať metodické inštruktážne návštevy na školách.

Cieľ splnený. CPPPaP zorganizovalo v spolupráci s BSK konferenciu pre výchovných poradcov SŠ z Bratislavského kraja zameranú na žiakov s poruchami správania, zrealizovali sa ďalšie 4 stretnutia pre výchovných poradcov SŠ a 10 metodicko - inštruktážnych návštev.

6. Cieľ: metodicky viesť školských psychológov.

Cieľ splnený – školskí psychológovia boli pozvaní na 6 odborných seminárov so zaujímavými témami a zúčastnili sa 2 supervíznych stretnutí.

7. Cieľ: zlepšenie informovanosti rodičov prostredníctvom osvetovej činnosti.

Cieľ splnený - zabezpečenie online poradenstva ( 1 deň v týždni ) a prednášková činnosť pre rodičov na rôzne vyžiadané alebo ponúknuté odborné témy.

**Oddelenie špeciálno-pedagogického poradenstva :**

Cieľom oddelenia špeciálno-pedagogického poradenstva bolo vstupovať do týchto okruhov, situácií a problémov: vývinové problémy detí predškolského veku, školská spôsobilosť, výkonové zlyhania žiakov v ZŠ a SŠ, výchovné problémy, narušenie študijnej motivácie, nedodržanie psychohygienických zásad štúdia, špecifické problémy nadaných detí, začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika, metodická pomoc pri tvorbe individuálnych výchovno-vzdelávacích programov a plánov sa nám podarilo naplniť.

Cieľ zamerať sa a diagnostiku a korekciu na deficity v poznávacích a kognitívnych schopnostiach, deficity v jazykových schopnostiach, deficity v exekutívnych funkciách, percepčno-motorických deficitoch, v jemnej motorike a koordinácii, v ťažkostiach s orientáciou v čase a priestore, na hyperaktivitu, impulzivitu, oblasť psychosociálneho narušenia, profesijnej orientácie žiakov so ŠVVP sa nám podarilo naplniť.

Cieľ realizovať metodické stretnutia pre školských špeciálnych pedagógov a zamestnancov školských zariadení poverených starostlivosťou o deti so ŠVVP sme naplnili. Tematicky sme sa zamerali na deti so zdravotným znevýhodnením v oblasti porúch učenia a správania ako aj na nadané deti – možnosti reedukácie ťažkostí a oslabených čiastkových funkcií, rozvíjanie kreativity u nadaných detí, tvorbu individuálnych výchovno-vzdelávacích plánov, starostlivosť o detí s poruchami správania a iné.

Školám sme poskytovali metodické a školiace stretnutia tematického charakteru (poruchy učenia a správania), ktoré boli určené v prevažnej miere učiteľom škôl v mieste školy.

V oddelení sme plánovali naďalej poskytovať metodické a supervízne stretnutia ako aj praxe pre študentov špeciálnej pedagogiky, čo sme splnili.

Ďalšie cieľové oblasti:

1. Cieľ: zabezpečiť depistáž, prevenciu a komplexnú edukatívnu rehabilitáciu pre žiakov so špeciálnymi výchovno – vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia a správania, nadaným žiakom.

– cieľ splnený.

1. Cieľ: poskytnúť a zabezpečiť výkon terapeuticko výchovnej pomoci deťom a žiakom s poruchami vývinu alebo správania, s ohrozeným emocionálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom.

- cieľ splnený

1. Cieľ: vykonávať depistáž v školských zariadeniach v našej pôsobnosti, zamerať sa na vyhľadávanie detí so ŠVVP .

- cieľ splnený

4. Cieľ: prevencia a práca s rizikovými jedincami resp. skupinami prevažne  detí predškolského a mladšieho školského veku v oblasti grafomotoriky a jazykového vývinu. V prípadoch kde sa vyskytli najmä rizikové faktory.

- cieľ splnený

5. Cieľ: Komplexná starostlivosť o žiakov so ŠVVP zabezpečiť procesom diagnostiky a prognostiky, navrhovania /podklady pre IVVP a odporúčania/ a realizácie ďalších intervenčných postupov – terapie, reedukácie, kompenzácie, korekcie, ako aj úzkej spolupráce so s rodičmi, s pedagogickými a odbornými zamestnancami škôl /školský špeciálny pedagóg a psychológ, výchovný poradca, asistent učiteľa a pod./ a inými súvzťažnými odborníkmi /logopédi, lekári a pod/.

- cieľ splnený

6. Cieľ: Poskytovať metodické vedenie školským špeciálnym pedagógom a výchovným poradcom ZŠ. Cieľ splnený : 4 odborné semináre a individ. konzultácie podľa požiadaviek.

- cieľ splnený

7. Cieľ – v rámci prednáškovej činnosti zamerať sa na prosociálne správanie u žiakov ZŠ, na vlastné sebapoznanie, psychohygienické aspekty vzdelávania, práca so stresom.

8. Vzdelávanie zamestnancov, začatie a ukončenie adaptačného vzdelávania nového zamestnanca.

- cieľ splnený

9. Vnútorná kontrolná a riadiaca činnosť, formou pravidelných porád oddelenia, individuálnych konzultácií a kontrolou dokumentácie.

- cieľ splnený

**Oddelenie prevencie : ciele**

1. Na základných a stredných školách v našej pôsobnosti organizovať interaktívne besedy so žiakmi.

- cieľ splnený;

2. Na základných a stredných školách práca s  triedami, vylepšenie vzťahov medzi žiakmi navzájom a učiteľmi a žiakmi.

**-** pri vyhodnotení tohto cieľa sme dostávali kladné ohlasy od žiakov ale aj učiteľov;

3. Supervízne a tematické stretnutia koordinátorov prevencie

- podarilo sa nám uskutočniť všetky plánované stretnutia.

4. Individuálne konzultácie a poradenské služby pre pedagogických pracovníkov,

- cieľ splnený

5. Poskytovať individuálne poradenstvo a psychoterapiu deťom a ich rodinám

- cieľ splnený

6. Skupina „ Zaži sám seba, krok za krokom“

- cieľ splnený

7. Klubové aktivity, organizácia akcií a výletov pre deti

- cieľ splnený

8. Realizácia projektov

- Daruj knihu

- oddelenie realizovalo projekt, cieľ splnený

9. Prax pre študentov stredných a vysokých škôl.

- cieľ splnený

10. Vzdelávanie pracovníkov oddelenia prevencie

- cieľ splnený

11. Vytváranie priestoru pre vzdelávanie

- cieľ splnený. Všetci zamestnanci majú možnosť a časový priestor na vzdelávanie. Ako chýbajúca sa javí možnosť finančne prispieť pri absolvovaní rôznych seminárov a výcvikov, ktoré sú často pre zamestnancov finančne náročné.

12. Vnútorná riadiaca a kontrolná činnosť sa realizuje priebežne a pravidelne podľa kalendára činností .

- cieľ splnený.

**o) Oblasti, v ktorých školské zariadenie dosahuje dobré výsledky, a oblasti, v ktorých sú nedostatky a treba úroveň činností zlepšiť vrátane návrhov opatrení (§ 2 ods. 1 písm. o).**

|  |  |
| --- | --- |
| SILNÉ STRÁNKY   * vysoká odbornosť pracovníkov; * absolvovanie vzdelávacích aktivít, financované z vlastných prostriedkov; * iniciatívnosť, aktívnosť, flexibilita pracovníkov; * vysoký podiel práce v teréne; * realizovanie projektov; * úzka spolupráca so školskými psychológmi, školskými špeciálnymi pedagógmi, koordinátormi prevencie a pedagógmi; * dostatočné priestorové možnosti pracoviska. | SLABÉ STRÁNKY     * slabé zvukovo izolačné vlastnosti budovy (vzájomné rušenie vyšetrení a konzultácii); * slabé tepelnoizolačné vlastnosti budovy (extrémne prehrievanie budovy v letných mesiacoch); * technický stav budovy – zatekanie na viacerých miestach; * nedostatočné finančné ocenenie pracovníkov; * nedostatok financií na nové diagnostické pomôcky a testy, odb. literatúru; * nezohľadnenie vysoko odborných foriem vzdelávania v kreditnom systéme; * nedostatok parkovacích miest. |
| PRÍLEŽITOSTI   * vysoký záujem klientov o služby CPPPaP aj z iných mestských častí Bratislavy * kvalitná prezentácia činnosti na verejnosti * projekty * intenzívna spolupráca s riaditeľmi ZŠ a SŠ | RIZIKÁ   * nejednoznačnosť štatistického programu EVUPP a nezohľadňovanie počtu aktivít s klientom vo financovaní výkonov; * nedostatok finančných prostriedkov; * nedostatočná možnosť supervízie; * chýbajúca možnosť finančného ocenenia výnimočných výkonov a motivácie pracovníkov. |

**II. Ďalšie informácie o školskom zariadení:**

V školskom roku 2016/17 získala Cenu J.A. Komenského udeľovanú k Medzinárodnému dňu učiteľov za celoživotnú prácu v oblasti špeciálneho poradenstva a psychoterapie PaedDr. Marta Franková.

Naše zariadenie spolupracuje pri poskytovaní starostlivosti okrem materských, základných a stredných škôl aj s diagnostickými centrami, VÚDPaP, Úradmi práce sociálnych vecí a rodiny v Bratislave, krízovými strediskami, Detským fondom SR, OZ Labyrint, , Alianciou žien Slovenska, OZ Nota Bene, a inými CPPPaP v rámci BSK.

V Bratislave, 22.10.2017 PhDr. Danka Grečnerová

riaditeľka